
Parlamentul  României

Camera  Deputaţilor

Comisia pentru industrii si servicii








              Bucureşti, 23.10.2006








                 Nr.23/188/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii nr. 351/2004 privind legea gazelor, transmisă cu adresa nr.P.l.x 680 din 13 septembrie 2006 şi înregistrată la Comisia pentru industrii şi servicii sub nr.23/188 din 14 septembrie 2006.



În raport de obiectul şi conţinutul său, propunerea legislativă face parte din categoria legilor organice.


În conformitate cu prevederile art.75 alin.(3) din Constituţia României, Camera Deputaţilor este Cameră decizională.




PREŞEDINTE,

                                                         Iulian Iancu

Parlamentul  României

Camera  Deputaţilor

Comisia pentru industrii si servicii

                                                                     Bucureşti, 23.10.2006




                                                            Nr. 23/188/2006
RAPORT

asupra propunerii legislative pentru modificarea şi completarea 

Legii nr. 351/2004 privind legea gazelor


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în fond, cu propunerea legislativă pentru modificarea şi completarea Legii nr. 351/2004 privind legea gazelor, iniţiată de domnul deputat Relu Fenechiu – Grupul parlamentar PNL, transmisă cu adresa nr.P.l.x 680 din 13 septembrie 2006 şi înregistrată la comisie sub nr.23/188 din 14 septembrie 2006.



Senatul a respins propunerea legislativă în şedinţa din 7 septembrie 2006.



Comisia juridică, de disciplină şi imunităţi a avizat negativ propunerea legislativă, cu avizul nr. 31/1080 din 2 octombrie 2006.



Consiliul Legislativ, cu avizul nr.495 din 6 aprilie 2006, a avizat favorabil această iniţiativă legislativă, cu observaţii care nu sunt preluate.



Guvernul, prin punctul său de vedere nr.1371 din 27 aprilie 2006, nu susţine prezenta propunere legislativă.



Noutatea reglementării constă în crearea cadrului legal pentru ca preluarea de către operatorul licenţiat a obiectivelor/conductelor construite din banii persoanelor fizice/juridice care doresc acces la reţeaua de gaz să aibă loc doar din momentul recuperării investiţiilor de către persoanele fizice sau juridice implicate în construcţia reţelei de gaz.
Membrii Comisiei pentru industrii şi servicii au examinat propunerea legislativă în şedinţa din 17 octombrie 2006 şi au hotărât, în unanimitate, respingerea acestei propuneri legislative deoarece, în forma prezentată, propunerea legislativă este de natură a induce operatorului costuri suplimentare, nejustificate din punct de vedere economic, pe care acesta va fi obligat, conform modificării aduse legii, să le includă la fundamentarea  propunerilor pentru aprobarea de către Autorităţii Naţionale de Reglementare în domeniul Gazelor Naturale a preţurilor şi tarifelor reglementate.
                    La lucrările comisiei au participat domnii Gabriel Sandu – director general şi Mihai Goage – consilier juridic la A.N.R.G.N. 



La lucrările comisiei au fost prezenţi 19 de deputaţi din totalul de 22 membri ai comisiei.


În raport de obiectul şi conţinutul său, propunerea legislativă face parte din categoria legilor organice.
                     În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                      PREŞEDINTE,                                         SECRETAR,    

                        Iulian Iancu                                             Aurelia Vasile

Consilier,

Silvia Vlăsceanu

